 ສະຫະປະຊາຊາດ ຕໍ່ເວລາ ການເຈລະຈາ ສັນຕິພາບລີເບຍ ອອກໄປອີກ 2 ມື້ 
ການເຈລະຈາສັນຕິພາບ ເກືອບພັງທະລາຍລົງ ຫຼັງຈາກພວກກຳລັງ ທີ່ເປັນມິດກັບ ລັດຖະສະພາ ທີ່ນາໆຊາດ ຮັບຮູ້ ໂຈມຕີນະຄອນຫຼວງ ຕຣີໂປລີ.
ເຖິງແມ່ນມີການສູ້ລົບກັນຢ່າງຮຸນແຮງໃນເຂດອ້ອມແອ້ມນະຄອນ ຫຼວງ Tripoli ແຕ່ການເຈລະຈາສັນຕິພາບຂອງລີເບຍ ພາຍໃຕ້ ການນຳພາຂອງສະຫະປະຊາຊາດທີ່ Morocco ຈະຕໍ່ເວລາ ອອກໄປຕື່ມອີກ 2 ມື້ ການເຈລະຈາກັນທີ່ກຳລັງດຳເນີນໄປຢູ່ໃນເມືອງຕາກອາກາດ Skhirat ຂອງ Morocco ເກືອບວ່າຈະພັງທະລາຍລົງ ຫຼັງຈາກພວກກຳລັງທີ່ເປັນພັນທະມິດກັບ ສະພາແຫ່ງຊາດທີ່ນາໆຊາດຮັບຮູ້ໃນເມືອງ Tobruk ທຳການໂຈມຕີນະຄອນຫຼວງ Tripoli ທ່ານ Bernadino Leon ທູດພິເສດສະຫະປະຊາຊາດປະຈຳລີເບຍ ກ່າວວ່າ: ແຕ່ບັນດາເຈົ້າໜ້າທີ່ສະຫະປະຊາຊາດ ກ່າວໃນວັນອາທິດວານນີ້ວ່າ ອາດສາມາດມີຂໍ້ຕົກ ລົງກັນໄດ້ ກ່ຽວກັບການຈັດຕັ້ງລັດຖະບານສາມັກຄີຊາດຂຶ້ນ ໃນອີກມື້ໜຶ່ງຫຼືສອງມື້ຕໍ່ໜ້ານີ້ ບັນດາຜູ້ນຳຝ່າຍຕາເວັນຕົກ ກ່າວວ່າ ການເຈລະຈາກັນທີ່ສະຫະປະຊາຊາດເປັນຜູ້ໄກ່ເກ່ຍ ຈັດຂຶ້ນນີ້ ແມ່ນເປັນຊ່ອງທາງດຽວເທົ່ານັ້ນ ເພື່ອຍຸດຕິສະຖານະການວຸ້ນວາຍໃນລີເບຍ ບ່ອນທີ່ສອງລັດຖະບານທີ່ເປັນຄູ່ແຂ່ງກັນ ແລະກຸ່ມປະກອບອາວຸດ ກຳລັງສູ້ລົບກັນເພື່ອ ເຂົ້າຄວບຄຸມ ສົ່ງຜົນໃຫ້ພວກຫົວຮຸນແຮງລັດອິສລາມ ໄດ້ບັນລຸຄວາມຄືບໜ້າ ຍ້ອນສະຖານະການສັບສົນແລະວຸ້ນວາຍດັ່ງກ່າວນັ້ນ